— Прыемна, калі людзі разумеюць, што ніхто звонку не прыйдзе наводзіць парадак на прысядзібным участку і вакол яго, — гаворыць старшыня Дараганаўскага сельсавета Тамара Валадзько. — Месцы агульнага карыстання таксама будуць акуратнымі, калі не пакідаць там смецця. З нерадзівымі гаспадарамі праводзіцца прафілактычная работа. Калі гэта не дапамагае, выпісваем прадпісанні — толькі за апошні час іх атрымала 87 чалавек. У многіх грамадзян праблемы з агароджамі, якія або трэба рамантаваць, або ліквідаваць, каб не ўплывалі адмоўна на выгляд паселішча. Прыклад радуціцкіх грамадскіх актывістаў паказаў: галоўнае — жаданне людзей, каб іх малая радзіма была прыгляднай, уладкаванай, каб там прыемна было жыць і адпачываць. У планах — з дапамогай сельскага актыву вёсак навесці парадак у месцах адпачынку на беразе ракі Пціч. Абавязкова прыбраць мязо—віцкія могілкі, на радуціцкіх — устанавіць помнік на воінскім пахаванні. Да работы падключаюцца як дарослыя, так і дзеці. Дарэчы, апошнія ў суботу правялі акцыю “Чысты бераг”.